54. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 389 της 29 Σεπτ./7 Οκτ. 1983 (ΦΕΚ Α΄ 141) Διαδικασία και προϋποθέσεις πρόσληψης, απασχόλησης και αμοιβής Επισκεπτών Καθηγητών στα Ανώτατα Εκπαιδευτικά Ιδρύματα. Έχοντας υπόψη: 1.Τις διατάξεις των παρ. 1 και 3 του άρθρ. 18 του Νομ. 1268/82 «για τη δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 87 τ.Α΄). 2.Την απόφαση με αριθ. Η. 4521/1982 «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β΄) και 3.Την υπ’ αριθ. 589/1983 γνωμοδότηση του Συμβουλίου της Επικρατείας, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-Για την ισοδυναμία των θέσεων που κατέχουν ή των προσόντων που διαθέτουν με μέλη του ΔΕΠ των δύο ανωτέρων βαθμίδων, οι Έλληνες ή ξένοι επιστήμονες που καλούνται ως Επισκέπτες Καθηγητές, μέχρι της συγκροτήσεως της Ε.Α.Γ.Ε., αποφαίνεται το ΔΙ.ΚΑ.Τ.Σ.Α. Άρθρ.2.-«1.Η πρόσκληση επισκέπτη καθηγητή γίνεται με απόφαση της Γενικής Συνέλευσης του Τμήματος, η οποία λαμβάνεται με την απόλυτη πλειοψηφία του συνόλου των μελών της μετά από πρόταση οποιουδήποτε μέλους της ή της Γενικής Συνέλευσης του τομέα για την κάλυψη των ειδικών εκπαιδευτικών αναγκών του οποίου γίνεται η πρόσκληση». Η παρ. 1 αντικαταστάθηκε ως άνω από το άρθρ. 1 Π.Δ. 352/8-14 Ιουν. 1989 (ΦΕΚ Α΄ 159). 2.Η σχετική πρόταση πρέπει να είναι αναλυτικά τεκμηριωμένη ως προς τις ειδικές εκπαιδευτικές ανάγκες που απαιτείται να καλυφθούν και να έχει υποβληθεί έγκαιρα στον Πρόεδρο του Τμήματος ώστε να έχει διανεμηθεί στα μέλη της Γενικής Συνέλευσης ένα τουλάχιστον μήνα πριν από τη σχετική συζήτηση. Η πρόταση πρέπει να περιλαμβάνει επίσης και αναλυτική έκθεση ως προς το έργο, την ικανότητα και την εν γένει προσφορά του προτεινομένου. «Η πρόσκληση ή η ανανέωση της πρόσκλησης επισκέπτη καθηγητή από το εξωτερικό προϋποθέτει ότι η γενική συνέλευση του τμήματος θα πρέπει να έχει διαπιστώσει με ειδική αιτιολογία, ότι υπάρχει αντικειμενική αδυναμία πρόσκλησης από ελληνικό Α.Ε.Ι.». Η μέσα σε « » περίοδος προστέθηκε από το άρθρ. 2 του Π.Δ. 101/12-26 Μαρτ. 1984 (ΦΕΚ Α΄ 36). (Αντί για τη σελ. 50,147(γ) Σελ. 50,147(δ) Τεύχος ΙΒ-2-2 Σελ. 27 Ανώτερο Διδακτικό Προσωπικό 31.Α.δ.54 3.Η πρόσκληση Επισκέπτη Καθηγητή μπορεί  να ανανεωθεί δύο το πολύ φορές και για ένα  χρόνο κάθε φορά με απόφαση της Γενικής  Συνέλευσης   του   Τμήματος,  κατά  τη  διαδικασία που ορίζεται στα προηγούμενα εδάφια της παραγράφου αυτής. 4.Η απόφαση και τα πρακτικά της Γενικής Συνέλευσης του Τμήματος διαβιβάζονται στον Υπουργό Εθνικής Παιδείας και Θρησκευμάτων ο οποίος, αφού προβεί σε έλεγχο νομιμότητας εκδίδει τη σχετική πράξη που δημοσιεύεται στην Εφημερίδα της Κυβερνήσεως. Η άνω δημοσίευση στην Εφημερίδα της Κυβερνήσεως της σχετικής πράξης του Υπουργού καταργήθηκε από το Π.Δ. 407/6-23 Αυγ. 1985 (ΦΕΚ Α΄ 143). Άρθρ.3.-1.Οι προσκαλούμενοι ως Επισκέπτες Καθηγητές μπορούν να έχουν πλήρη ή μερική απασχόληση, ανάλογα με τις εκπαιδευτικές ανάγκες που καλούνται να καλύψουν. 2.Στους προσκαλουμένους ως Επισκέπτες Καθηγητές μπορεί να ανατίθεται διδακτικό έργο και σε άλλο Τμήμα του ίδιου Α.Ε.Ι. με τις προϋποθέσεις του άρθρ. 24 παρ. 8 του νομ. 1268/82. 3.Οι προσκαλούμενοι ως Επισκέπτες Καθηγητές ασκούν το Εκπαιδευτικό και ερευνητικό έργο τους στα πλαίσια των σχετικών αποφάσεων των αρμοδίων οργάνων του Τμήματος και του Τομέα. 4.«Σε μέλη του ΔΕΠ» ελληνικών Α.Ε.Ι., οι οποίοι καλούνται ως επισκέπτες Καθηγητές σε άλλο Α.Ε.Ι., χορηγείται με απόφαση της Γ.Σ. του Τμήματος στο οποίο ανήκουν άδεια πλήρους ή μερικής απουσίας με αποδοχές, κατά τα οριζόμενα στο άρθρ. 17 παρ. 1(α) του Νόμ. 1268/1982. Η μέσα σε « » φράση αντικαταστάθηκε ως άνω από την παρ. 2 άρθρου μόνου του Π.Δ. 632/18-31 Δεκ. 1985 (ΦΕΚ Α΄ 232). (Διόρθ. σφαλμ. στο ΦΕΚ Α΄ 133/26 Αυγ. 1986). Στην περίπτωση αυτή η χορήγηση της παραπάνω άδειας απουσίας αποτελεί απαραίτητη προϋπόθεση για την έκδοση της αναφερόμενης στην παρ. 4 του άρθρ. 2 του παρόντος πράξης του Υπουργού Εθνικής Παιδείας και Θρησκευμάτων. Άρθρ.4.-«1.Η μηνιαία αμοιβή των επισκεπτών καθηγητών που προσκαλούνται από το εσωτερικό καθορίζεται ως εξής: α)Για όσους είναι καθηγητές, στο ύψος του 1/10 του βασικού μηνιαίου μισθού του καθηγητή όταν διδάσκουν μία ώρα την εβδομάδα, του 1/6 όταν διδάσκουν 2 ώρες την εβδομάδα και του 1/5 όταν διδάσκουν 3 ή περισσότερες ώρες την εβδομάδα. β)Για όσους είναι αναπληρωτές καθηγητές, στο ύψος του 1/10 του βασικού μηνιαίου μισθού του αναπληρωτή καθηγητή όταν διδάσκουν μία ώρα την εβδομάδα, του 1/6 όταν διδάσκουν 2 ώρες την εβδομάδα και του 1/5 όταν διδάσκουν 3 ή περισσότερες ώρες την εβδομάδα. Σελ. 50,148(δ) Τεύχος ΙΒ-2-2 Σελ. 28 γ)Για όσους είναι επίκουροι καθηγητές, στο ύψος του 1/10 του βασικού μηνιαίου μισθού του επίκουρου καθηγητή όταν διδάσκουν μία ώρα την εβδομάδα, του 1/6 όταν διδάσκουν 2 ώρες την εβδομάδα και του 1/5 όταν διδάσκουν 3 ή περισσότερες ώρες την εβδομάδα. δ)Για όσους είναι λέκτορες, στο ύψος του 1/10 του βασικού μηνιαίου μισθού του λέκτορα όταν διδάσκουν 1 ώρα την εβδομάδα, του 1/6 όταν διδάσκουν 2 ώρες την εβδομάδα και του 1/5 όταν διδάσκουν 3 ή περισσότερες ώρες την εβδομάδα. ε)Ο κατά τα προηγούμενα εδάφια «βασικός μηνιαίος μισθός» προσαυξάνεται κατά το ποσό της αυτόματης τιμαριθμικής αναπροσαρμογής (ΑΤΑ). στ)Οι επισκέπτες καθηγητές έχουν δικαίωμα για τα σχετικά οδοιπορικά έξοδα και εκτός έδρας αποζημίωση, όταν το Α.Ε.Ι. που τους προσκαλεί εδρεύει σε διαφορετική πόλη από το Α.Ε.Ι., στο οποίο ανήκουν. Η εκτός έδρας αποζημίωση δεν μπορεί να υπερβεί τις δύο ημέρες την εβδομάδα. ζ)Οι αμοιβές στις οποίες αναφέρονται τα εδάφ. (α)-(ε) αυτής της παραγράφου, συνυπολογίζονται για την εφαρμογή των διατάξεων που αφορούν στα ανώτατα όρια απολαβών. 2.Η μηνιαία αμοιβή των Επισκεπτών Καθηγητών που προσκαλούνται από το εξωτερικό καθορίζεται ως εξής: α)Για όσους έχουν θέση αντίστοιχη της βαθμίδας του Καθηγητή σε ομοταγές Α.Ε.Ι. ή ισοδύναμη θέση, στο ύψος του βασικού μισθού του Καθηγητή, προσαυξημένου κατά τα ποσά της κατ’ αποκοπή μηνιαίας αποζημίωσης, που ορίζουν οι διατάξεις του εδάφ. (β) της παρ. 4 του άρθρ. 1 του Νόμ. 1517/1985 (ΦΕΚ 85) και της ΑΤΑ. β)Για όσους έχουν θέση αντίστοιχη της βαθμίδας του Αναπληρωτή Καθηγητή σε ομοταγές Α.Ε.Ι. ή ισοδύναμη θέση, στο ύψος του βασικού μισθού του Αναπληρωτή Καθηγητή, προσαυξημένου κατά τα ποσά της κατ’ αποκοπή μηνιαίας αποζημίωσης και της ΑΤΑ. γ)Για όσους έχουν θέση αντίστοιχη της βαθμίδας του Επίκουρου Καθηγητή σε ομοταγές Α.Ε.Ι. ή ισοδύναμη θέση, στο ύψος του βασικού μηνιαίου μισθού του Επίκουρου Καθηγητή, προσαυξημένου κατά τα ποσά της κατ’ αποκοπή μηνιαίας αποζημίωσης και της ΑΤΑ. δ)Για όσους έχουν θέση αντίστοιχη της βαθμίδας του Λέκτορα σε ομοταγές Α.Ε.Ι. ή ισοδύναμη θέση, στο ύψος του βασικού μηνιαίου μισθού του Λέκτορα, προσαυξημένου κατά τα ποσά της κατ’ αποκοπή μηνιαίας αποζημίωσης και της ΑΤΑ. 3.Στους Επισκέπτες Καθηγητές που προέρχονται από το εξωτερικό καταβάλλονται τα έξοδα μετάβασης και επιστροφής, τα οποία βαρύνουν τον προϋπολογισμό του οικείου Α.Ε.Ι.». Το άρθρ. 4, που είχε τροποποιηθεί από το Π.Δ. 101/1984 (ΦΕΚ Α΄ 36), αντικαταστάθηκε και πάλι από την παρ. 3 άρθρου μόνου Π.Δ. 632/18-31 Δεκ. 1985 (ΦΕΚ Α΄ 232) (Διόρθ. σφαλμ. στο ΦΕΚ Α΄ 133/26 Αυγ. 1986). 31.Α.δ.54 Ανώτερο Διδακτικό Προσωπικό 